**МИНИСТЕРСТВО НА ЗЕМЕДЕЛИЕТО**

**Проект**

**Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г.** (обн., ДВ, бр. 16 от 2015 г.; изм., бр. 19 от 2017 г., бр. 18 от 2018 г., бр. 18 и 76 от 2019 г.; изм. с Решение № 8834 от 11.06.2019 г. на ВАС на РБ; попр. с Решение № 13963 от 18.10.2019 г. на ВАС на РБ – бр. 97 от 2019 г.; изм. и доп., бр. 38 от 2020 г. и бр. 21 и 33 от 2021 г.)

**§ 1.** В чл. 1, ал. 3 т. 3 и 4 се изменят така:

„3. Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ, L 150 от 14 юни 2018 г.) (Регламент (ЕС) 2018/848);

4. Регламент за изпълнение (ЕС) 2020/464 на Комисията от 26 март 2020 година за установяване на определени правила за прилагането на Регламент (ЕС) 2018/848 на Европейския парламент и на Съвета във връзка с необходимите документи за признаване със задна дата на периоди за целите на прехода към биологично производство, производството на биологични продукти и информацията, която е необходимо да бъде предоставяна от държавите членки (OВ, L 98 от 31 март 2020 г.);“.

**§ 2.** В чл. 6 се правят следните изменения и допълнения:

1. В ал. 2 в изречениe първо думите „ал. 1 и 4“ се заменят с „ал. 1, 4 и 6“, а в изречение второ думите „до изтичане на срока по ал. 1 и 4“ се заличават.

2. Създават се ал. 6 и 7:

„(6) През 2022 г. могат да се поемат нови ангажименти с продължителност:

1. три години по направление „Биологично растениевъдство“, когато в ангажимента се включват площи в преход, заети с насаждения с преходен период най-малко от три години;

2. две години по направление „Биологично растениевъдство“, когато в ангажимента се включват площи в преход, заети с култури  с преходен период най-малко от две години;

3. една година по направление „Биологично растениевъдство“, когато в ангажимента се включват само сертифицирани биологични площи;

4. две години по направление „Биологично животновъдство“;

5. една година по направление „Биологично пчеларство“.

(7) Площи, животни и пчелни семейства могат да се включат в нови ангажименти през 2022 г., когато периодът на преход към биологично производство е стартирал преди края на 2021 г.“.

**§ 3.** В чл. 11, ал. 5 думите „чл. 36, ал. 1, чл. 37, ал. 1 и чл. 38 от Регламент на Комисията (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ, L 250 от 18 септември 2008 г.) се заменят със „съгласно чл. 10, параграф 4, буква „б“, Приложение II, част I, т. 1.7, подточка 1.7.1 и част II, т. 12, подточка 1.2.2 от Регламент (ЕС) № 2018/848“.

**§ 4.** В чл. 13 думите „методика, утвърдена от министъра на земеделието, храните и горите“ се заменят с „правила, утвърдени от министъра на земеделието“.

**§ 5.** В чл. 14, ал. 3, т. 3 думите „министъра на земеделието, храните и горите“ се заменят с „министъра на земеделието“, а „чл. 29, параграф 1 от Регламент (ЕО) № 834/2007“ се заменят с „чл. 42, параграф 2 от Регламент (ЕС) 2018/848“.

**§ 6.** В чл. 15 се правят следните изменения и допълнения:

1.В ал. 3:

а) текстът преди т. 1 се изменя така:

„(3) Държавен фонд „Земеделие“ – Разплащателна агенция едновременно прекратява агроекологичния ангажимент и предприема действия по възстановяване на получената финансова помощ по съответното направление, съгласно условията на ал. 4, когато подпомаганите лица: “;

б) в т. 2 думите „срока по чл. 6, ал. 1 и 4“ се заменят със „сроковете по чл. 6“.

2. В ал. 4:

а) в т. 1 след думите „през 2021 г.“ се добавя „и 2022 г.“, а „или писмено доказателство“ се заличават;

б) в т. 2 думите „в която е прекратен ангажимент“ се заменят със „за която са установени неспазванията“

в) в т. 3 думите „или писмено доказателство“ се заличават.

**§ 7.** В чл. 16, ал. 4 в изречение първо думите „или писмено доказателство“ се заличават, а в изречение второ „или писменото доказателство удостоверяват“ се заменят с „удостоверява“.

**§ 8.** В чл. 19, ал. 4 думите „Министерството на земеделието, храните и горите“ се заменят с „Министерството на земеделието“.

**§ 9.** В чл. 21, ал. 13 думите „Министерство на земеделието, храните и горите“ се заменят с „Министерство на земеделието“.

**§ 10.** В чл. 23 ал. 2 се отменя.

**§ 11.** В чл. 26, т. 3 думите „ал. 5“ се заменят с „ал. 9“.

**§ 12.** В чл. 29 думите „петгодишния период“ се заменят с „ангажимента“.

**§ 13.** В чл. 33 се правят следните изменения и допълнения:

1. В ал. 1:

а) в т. 1 думите „Регламент (ЕО) № 834/2007 и Регламент (ЕО) № 889/2008 на Комисията“ се заменят с „Регламент (ЕС) 2018/848“;

б) в т. 2 в изречение първо думите „или писмено доказателство“ се заличават, а в изречение второ „или писменото доказателство удостоверяват“ се заменят с „удостоверява“;

б) в т. 5 в изречение първо след думите „чл. 6, ал. 4“ се добавя „и 6“, а „или писмено доказателство“ се заличават, а в изречение второ думите „или писменото доказателство удостоверяват“ се заменят с „удостоверява“.

2. Алинея 2 се изменя така:

„(2) Държавен фонд „Земеделие“ използва въведената информация от регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз към последната дата за подаване на заявление за подпомагане съгласно чл. 12, ал. 2 от Наредба № 5 от 2009 г.“.

**§ 14.** В чл. 38 се правят следните изменения и допълнения:

1. В ал. 1, т. 4 в изречение първо думите „или писмено доказателство“ се заличават, а в изречение второ „или писменото доказателство удостоверяват“ се заменят с „удостоверява“.

2. В ал. 3 накрая се добавя„или през кампания 2022“.

**§ 15.** В чл. 39 се правят следните изменения и допълнения:

1. В т. 1:

а) в буква „в“ след думите „през 2021 г.“ се добавя „или през 2022 г.“;

б) в буква „д“, думите „целият парцел с трайни насаждения е“ се заменят с „парцелът с трайни насаждения включва“, „Министерството на земеделието, храните и горите“ се заменят с „Министерството на земеделието“, а думата „имоти“ се заменя с „парцели“.

2. В т. 2, буква „б“ след думите „през 2021 г.“ се добавя „или през 2022 г.“.

3. В т. 3, буква „б“ след думите „през 2021 г.“ се добавя „или през 2022 г.“.

**§ 16.** Член 49 се отменя.

**§ 17.** В допълнителните разпоредби в § 1 се правят следните изменения:

1. В т. 6 думите „Регламент (ЕО) № 834/2007, чл. 2, буква „т“ се заменят с „чл. 3, т. 26 от Регламент (ЕС) № 2018/848.“.

2. Точка 7 се изменя така:

„7. „Сертификат“ е документ, издаван от контролиращо лице на всеки производител или преработвател, който контролира и отговаря на изискванията на Регламент (ЕС) № 2018/848 в областта на своята дейност.“.

**Преходни и заключителни разпоредби**

**§ 18**. Не се изисква предоставяне на оценка, удостоверяваща, че трайните насаждения са в периода на плододаване по Наредбата за базисните цени на трайните насаждения, ако такава е предоставена през предходна компания.

**§ 19.** Параграф 22 от преходните и заключителни разпоредби към Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г. (ДВ, бр. 21 от 2021 г.) не се прилага за кампания 2022 г.

**§ 20.** Наредбата влиза в сила от деня на обнародването ѝ в „Държавен вестник“.

**Д-Р ИВАН ИВАНОВ**

*Министър на земеделието*